
[bookmark: _GoBack]PRIĖMIMO Į KUPIŠKIO R. KŪNO KULTŪROS IR SPORTO CENTRO UGDYMO GRUPES,  GRUPIŲ KOMPLEKTAVIMO TVARKOS APRAŠAS
I. BENDROSIOS NUOSTATOS
1. Kupiškio r. kūno kultūros ir sporto centro mokinių priėmimo, ugdymo grupių komplektavimo tvarkos apraše (toliau – aprašas) nustatyti kriterijai, pagal kuriuos į Kupiškio r. kūno kultūros ir sporto centrą (toliau – Centrą) priimami ugdytiniai, komplektuojamos ugdymo grupės, skiriamas pratybų valandų bei varžybų skaičius.
2. Į Centrą ugdytiniai priimami vadovaujantis priėmimo į Kupiškio r. kūno kultūros ir sporto centrą tvarkos aprašu, patvirtintu Kupiškio rajono savivaldybės tarybos 2020 m. birželio 23 d. sprendimu Nr. TS-149 (su vėlesniais pakeitimais).
3. Už mokymąsi Centre bei už kitas atlygintinai teikiamas Centro paslaugas mokamas Kupiškio rajono savivaldybės tarybos nustatyto dydžio mokestis.
4. Ugdymo grupių komplektavimo tvarkos aprašas skelbiamas Centro interneto svetainėje.
II. UGDYMO GRUPIŲ KOMPLEKTAVIMO KRITERIJAI
5. Grupių branduolio komplektavimas vykdomas kasmet iki rugsėjo 30 d., priėmimas į Centrą vykdomas ištisus metus.
6. Centre komplektuojamos šių ugdymo programų grupės:
6.1. futbolo 1–2 pradinio rengimo, 1–5 meistriškumo ugdymo, 1–3 meistriškumo tobulinimo; 
6.2. imtynių 1–3 pradinio rengimo, 1–4 meistriškumo ugdymo, 1–2 meistriškumo tobulinimo; 
6.3. irklavimo 1–2 pradinio rengimo, 1–4 meistriškumo ugdymo, 1–2 meistriškumo tobulinimo; 
6.4. krepšinio 1–2 pradinio rengimo, 1–5 meistriškumo ugdymo, 1–5 meistriškumo tobulinimo;
6.5. lengvosios atletikos 1–4 pradinio rengimo, 1–3 meistriškumo ugdymo, 1–2 meistriškumo tobulinimo; 
6.6. stalo teniso 1–2 pradinio rengimo, 1–4 meistriškumo ugdymo, 1–4 meistriškumo tobulinimo;
6.7. tinklinio 1–2 pradinio rengimo, 1–5 meistriškumo ugdymo, 1–5 meistriškumo tobulinimo;
6.8. bokso 1–3 pradinio rengimo, 1–4 meistriškumo ugdymo, 1–2 meistriškumo tobulinimo; 
7. Grupių skaičių Centre kiekvienais mokslo metais, atsižvelgdamas į ugdymo poreikį, Centro finansines galimybes, turimus žmogiškuosius išteklius ir ugdymo sąlygas, iki rugsėjo 1 d. tvirtina Centro direktorius.
8. Atsižvelgiant į sporto šakos specifiką ugdymo grupės gali būti sudarytos iš vienos lyties asmenų arba mišrios. Ugdytinių skaičius ugdymo grupėse nurodomas minimalus (žr. 1 priedą). Maksimalus sportininkų skaičius grupėje neribojamas. Tas pats ugdytinis gali būti įtrauktas į kelių sporto šakų ugdymo grupes. 
9. Ugdymo  grupės komplektuojamos remiantis šiais dokumentais: mokinių priėmimo ugdymo grupių komplektavimo tvarkos aprašu bei jo 1 priedu. Remdamasis šiais dokumentais, Centro direktorius išleidžia įsakymą apie ugdymo grupės sudarymą ir jai skirtą pratybų valandų skaičių per savaitę pagal ugdymo grupių komplektavimo, pratybų valandų ir varžybų skaičių (1 priedas). Ugdymo valandų skaičius per savaitę grupei nustatomas vadovaujantis Centro direktoriaus įsakymu patvirtintais kriterijais.
10. Komplektuojamų ugdymo grupių lygiui nustatyti taikomi kvalifikaciniai reikalavimai ir normos pagal ugdymo grupių komplektavimo, pratybų valandų ir varžybų skaičių (1 priedas).
11. Nustačius, kad vieną mėnesį pratybas lanko mažiau kaip 2/3 patvirtinto grupės sportininkų skaičiaus, mokymo grupė laikoma nesukomplektuota. Naujų mokinių priėmimas gali trukti ne ilgiau kaip vieną mėnesį. Nepavykus sukomplektuoti reikiamo parengtumo sportininkų grupės, Centro direktorius įsakymu ugdymo grupė yra naikinama.
12. Mokiniams, baigusiems Centre meistriškumo tobulinimo  programas,  išduodamas neformaliojo vaikų švietimo pažymėjimas Centro nustatyta tvarka.

III. PRIĖMIMO MOKYTIS ĮFORMINIMAS
13. Į Centrą priimami Kupiškio rajono savivaldybės teritorijoje gyvenantys arba jos teritorijoje esančių bendrojo ugdymo mokyklų mokiniai. Į Centrą gali būti priimami mokytis  mokiniai iš kitų rajonų.
14. Į Centrą priimami mokiniai, norintys dalyvauti sportinėje veikloje, pateikę Centro direktoriui prašymą. Prašymą už vaiką iki 14 metų teikia vienas iš tėvų (globėjų, rūpintojų), vaikas nuo 14 iki 18 metų – turintis vieno iš tėvų (globėjų, rūpintojų) raštišką sutikimą. Prie prašymo pridedamas teisės aktų nustatyta tvarka atliktą sveikatos patikrinimą patvirtinantis dokumentas, taip pat kiti Centro nustatyti ir teisės aktų reikalavimus atitinkantys sutikimai, reikalingi ugdymo procesui ir vykimui į varžybas organizuoti.

15. Mokinio priėmimas ugdytis pagal atitinkamas programas įforminamas ugdymo sutartimi. Ugdymo sutartį pasirašo Centro direktorius ir prašymą pateikęs asmuo. Ugdymo sutartis registruojama Ugdymo sutarčių registracijos žurnale. Vienas sutarties egzempliorius įteikiamas prašymą pateikusiam asmeniui, kitas sutarties egzempliorius saugomas Centre.
16. Sudarius ugdymo sutartį, direktoriaus įsakymu mokinys įtraukiamas į atitinkamos ugdymo grupės sąrašą ir apmokestinamas pagal Kupiškio rajono savivaldybės tarybos patvirtintą Mokesčio už neformalųjį ugdymą Kupiškio rajono kūno kultūros ir sporto centre tvarką.
17. Priėmimas į Centrą vykdomas ištisus metus.
18. Sporto mokytojas atlieka mokinių stojančių į meistriškumo ugdymo ar tobulinimo grupes, jų kontrolinį testavimą, patikrina sportininko sugebėjimus rajoninėse, draugiškose ar artimiausiose respublikinėse varžybose.
18.1. Meistriškumo grupes gali papildyti mokiniai iš pradinio rengimo grupių arba mokiniai, įvykdę testavimo reikalavimus.
19. Mokiniai gali būti priimami į šias sporto grupes pagal amžių:
19.1. į futbolo grupę – nuo 6 metų;
19.2. į imtynių grupę – nuo 8 metų;
19.3. į irklavimo grupę – nuo 11 metų;
19.4. į krepšinio grupę – nuo 6 metų;
19.5. į lengvosios atletikos grupę – nuo 6 metų;
19.6. į stalo teniso grupę – nuo 6 metų;
19.7. į tinklinio grupę – nuo 6 metų;
19.8. į bokso grupę – nuo 6 metų.
20. Išimties tvarka, įvertinus ugdytinio fizinį pasirengimą, amžių, sveikatos būklę, sportinius gebėjimus ir motyvaciją, į grupę gali būti priimami ir jaunesnio amžiaus ugdytiniai, negu nurodyta šio Aprašo 19 punkte, jeigu jie atitinka konkrečiai sporto šakai nustatytus ugdymo reikalavimus ir jų fizinio pasirengimo bei sportinių gebėjimų testavimo rezultatai yra pakankami dalyvauti atitinkamos sporto šakos užsiėmimuose.
20.1. Ugdytinio tinkamumą priimti į jaunesniam amžiui nenumatytą grupę įvertina sporto šakos mokytojas, atlikdamas nustatytus fizinio pasirengimo ir sportinių gebėjimų testus bei įvertindamas ugdytinio pasirengimą dalyvauti ugdymo procese.
20.2. Jaunesnio amžiaus ugdytinis į sporto grupę priimamas jo tėvų (globėjų) prašymu.
20.3. Priimant jaunesnio amžiaus ugdytinį, turi būti užtikrinama, kad jam skiriamas fizinis krūvis, pratimai ir ugdymo turinys atitiktų jo amžių, individualias galimybes, fizinį pasirengimą ir sveikatos būklę.
20.4. Sprendimas dėl jaunesnio amžiaus ugdytinio priėmimo į  grupę gali būti peržiūrimas ugdymo proceso metu, jeigu ugdytinio fizinis ar sportinis pasirengimas neatitinka grupėje taikomų reikalavimų arba kyla abejonių dėl saugaus dalyvavimo ugdymo procese.
21. Sveikatos patikrinimo reikalavimai
21.1. Centro ugdytinių sveikatos patikrinimas atliekamas Lietuvos Respublikos teisės aktuose nustatyta tvarka, atsižvelgiant į ugdytinio amžių, sportinio ugdymo etapą, sporto veiklos pobūdį ir per savaitę tenkantį fizinio krūvio dydį.
21.2. Tais atvejais, kai jaunesnio amžiaus ugdytinis dėl savo fizinio pasirengimo, sportinių gebėjimų ar kitų objektyvių aplinkybių yra priskiriamas Meistriškumo ugdymo ar Meistriškumo tobulinimo grupės lygiui, tačiau pagal jo amžių sveikatos patikrinimas pagal teisės aktų nustatytą tvarką atliekamas šeimos medicinos paslaugas teikiančio gydytojo, toks ugdytinis gali būti ugdomas atitinkamoje grupėje, pateikęs galiojantį sveikatos patikrinimą patvirtinantį dokumentą, išduotą teisės aktų nustatyta tvarka.
21.3. Sporto centras nereikalauja iš jaunesnio amžiaus ugdytinio pateikti tokios formos ar rūšies medicininės pažymos, kurios pagal jo amžių ir taikomą sveikatos tikrinimo tvarką asmens sveikatos priežiūros įstaiga neišduoda.
21.4. Jeigu teisės aktuose nustatyta, kad konkretaus amžiaus ugdytinio sveikatos patikrinimą atlieka šeimos medicinos paslaugas teikiantis gydytojas, Centrui pateikiamas teisės aktų nustatyta tvarka atliktą sveikatos patikrinimą patvirtinantis dokumentas.
21.5. Centro darbuotojai, organizuodami sportinį ugdymą, privalo atsižvelgti į gydytojo nurodytas rekomendacijas dėl ugdytinio fizinio krūvio, jo intensyvumo, trukmės ir kitų sveikatos saugos sąlygų.

IV. MOKINIŲ IŠBRAUKIMAS IR ŠALINIMAS IŠ CENTRO
22. Mokinys išbraukiamas iš Centro mokinių sąrašų tėvų (globėjų, rūpintojų) prašymu.
23. Mokinys šalinamas iš Centro:
23.1. už šiurkščius Centro nuostatų ir vidaus tvarkos taisyklių pažeidimus;
23.2. daugiau kaip mėnesį be pateisinamos priežasties nelankantis užsiėmimų;
23.3. daugiau kaip 2 mėnesius nemokantis mokesčių.
24. Mokiniai šalinami 23.2 ir  23.3  punktuose nurodytais atvejais sporto mokytojo sprendimu – prašymu išbraukti iš ugdymo  grupių sąrašų, 23.1 punkte nurodytu atveju – mokytojų tarybos sprendimu. Galutinį sprendimą dėl mokinio pašalinimo priima Centro direktorius ir jis įforminamas direktoriaus įsakymu.
25. Mokinio išbraukimas ir šalinimas iš Centro įforminamas direktoriaus įsakymu, visiškai mokiniui atsiskaičius su Centru.



V. BAIGIAMOSIOS NUOSTATOS
26. Už šio Aprašo įgyvendinimą Centre atsako jo direktorius.
27. Mokyklų vadovai inicijuoja mokinių, jų tėvų, kitų teisėtų atstovų, mokytojų supažindinimą su Aprašu.
28. Aprašas keičiamas ir pildomas Centro direktoriaus, Centro tarybos iniciatyva. papildomas Savivaldybės tarybos sprendimu.
29. Aprašas skelbiamas įstaigos interneto tinklapyje www.kupiskiokksc.lt  

